**Παρακολούθηση Εργασίας (Job Shadowing) στα Εκπαιδευτήρια Αυγουλέα – Λιναρδάτου στο Περιστέρι – Αθήνα**

Στις 03/02 – 07/02/2025, στο πλαίσιο του προγράμματος Erasmus+, πραγματοποιήθηκε κινητικότητα τύπου **Job Shadowing.**Το**Job Shadowing,** ή **Παρακολούθηση Εργασίας**, είναι μια εκπαιδευτική μέθοδος όπου ένας εργαζόμενος ή μαθητευόμενος παρακολουθεί τη δουλειά ενός άλλου επαγγελματία για να μάθει από τις εμπειρίες και τις πρακτικές του. Είναι μια μορφή επαγγελματικής ανάπτυξης που επιτρέπει στους συμμετέχοντες να αποκτήσουν γνώσεις και δεξιότητες μέσω της παρατήρησης σε πραγματικό εργασιακό περιβάλλον.

Η Βοηθός Διευθύντρια του σχολείου μας, κ.Έλενα Ζήκα, επισκέφθηκε τα Εκπαιδευτήρια Αυγουλέα – Λιναρδάτου στο Περιστέρι – Αθήνα με σκοπό την παρακολούθηση μαθημάτων σε τμήματα του Δημοτικού Σχολείου ώστε να έρθει σε επάφή με καινοτόμες χρήσεις νέων τεχνολογιών στις τάξεις, οι οποίες αναβαθμίζουν την εκπαιδευτική διαδικασία προς όφελος των μαθητών. Παρακολούθησε πώς ενσωματώνονται διάφορα ψηφιακά εργαλεία στο καθημερινό μάθημα, καθώς και πώς προωθείται στο σχολείο η ψηφιακή πολιτική από την οπτική της διευθυντικής/διοικητικής ομάδας.

Το συγκεκριμένο σχολείο επενδύει στην ψηφιακή τάξη, όσο και στη δημιουργία και παραγωγή ψηφιακού υλικού μάθησης, υιοθετώντας παράλληλα καινοτόμες διδακτικές προσεγγίσεις. Η επίσκεψη ήταν καθ’ όλα επιτυχής και έθεσε τον θεμέλιο λίθο για μια μελλοντική συνεργασία των δυο σχολείων σε καινοτόμα ψηφιακά προγράμματα και στην ορθολογική χρήση και αξιοποίηση των νέων τεχνολογιών.

A person shaking hands with a person

AI-generated content may be incorrect.A group of people standing in a court

AI-generated content may be incorrect.